Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -0. …
22 ก.พ. 2562

Tactical Move
เดินเกมกลยุทธ์บ่าย
SET Index ปรับลดลง -0.05 จุด (0%) ปิดภาคเช้าที่ 1,647.27 จุด ด้วยมูลค่าการซื้อขาย 19,028.68 ล้านบาท
Most Positive Impact: CPALL (+0.88 จุด), HMPRO (+0.39 จุด), AOT (+0.35 จุด)
Most Negative Impact: PTT (-0.7 จุด), KBANK (-0.59 จุด), PTTEP (-0.39 จุด)
แนวโน้มตลาดบ่าย
ตลาดหุ้นไทยปรับตัวลดลงโดยเป็นผลจากกลุ่มพลังงาน(-1.52 จุด) ธนาคาร(-0.88 จุด) การเงิน(-0.19 จุด) โรงพยาบาล(-0.19 จุด) ส่วนกลุ่มที่ปรับตัวเพิ่มขึ้นได้แก่ กลุ่มพาณิชย์(+1.59 จุด) ขนส่ง(+0.46 จุด) และกลุ่มอสังหาฯ(+0.33 จุด)
สำหรับตลาดหุ้นในภูมิภาคเอเชียส่วนใหญ่ปรับตัวลดลงได้แก่ อินโดนีเซีย(-0.81%) มาเลเซีย(-0.73%) ญี่ปุ่น(-0.23%) ฮ่องกง(-0.11%)
ประเด็นการเจรจาข้อพิพาทการค้ามีข่าวว่า ปธน.โดนัล ทรัมป์จะเข้าพบกับรองนายกรัฐมนตรี หลิวเหอ มองว่าหากมีการพบปะกันถือเป็นการส่งสัญญาณบวกว่าการเจรจาการค้าระหว่างสหรัฐฯกับจีนมีความคืบหน้า และจะนำไปสู่การเจรจาระดับผู้นำของสหรัฐและจีนอีกครั้งในเร็ววันนี้ โดยเรายังคงเชื่อว่าการเก็บภาษีรอบใหม่วันที่ 1 มี.ค. นี้จะถูกเลื่อนออกไป
ส่วนตัวเลขการส่งออกไทยหดตัวลง 5.7% YoY ยังคงถูกกดดันจากการค้าโลกที่ชะลอตัวลงและการแข็งค่าของเงินบาททำให้เกิดการชะลอคำสั้งซื้อ ขณะที่การนำเข้าขยายตัว 14% YoY ส่งผลให้ดุลการค้าเดือน ม.ค. ขาดดุล 4,032 ล้านเหรียญสหรัฐฯ
มอง SET Index ภาคบ่ายเคลื่อนไหว sideway ในกรอบ 1,640-1,655 จุด กลยุทธ์การลงทุนแนะนำหุ้นกลุ่มที่จ่ายปันผลสูงอย่างเช่น TISCO HANA และกลุ่มได้ประโยชน์จากค่าเงินบาทแข็งค่า BGRIM PTTEP STEC AMATA
ประเด็นเศรษฐกิจที่น่าติดตามในสัปดาห์หน้า วันพุธติดตามสินค้าคงคลังน้ำมันดิบสหรัฐฯประจำสัปดาห์ วันพฤหัสฯติดตามดัชนี PMI ภาคการผลิตของจีน ประจำเดือน ก.พ. โดยตลาดคาดการณ์ 49.5
หุ้นแนะนำ STEC TISCO ROBINS